मुख्य खाद्य सुरक्षा अधिकारी हरेन्द्र सिंह ने स्पष्ट कर दिया है कि कोई भी खुले खाद्य पदार्थ की बिक्त्री नहीं होने दी जाएगी। मिलावटी व नकली खाद्य पदाथरें की बिक्त्री पर अंकुश लगाया जाएगा। बुधवार को इनकी टीम जब नयागंज बाजार से होती हुई रोशनगंज में पहुंची तो अखिल भारतीय उद्योग व्यापार मण्डल के नगराध्यक्ष संजीव महाजन, जगतवर्ती पाठक, नगर उपाध्यक्ष मनोज पण्डित, नवेद अहमद खा, पिंटू वाष्र्णेय, अखलाक भारती, युवा अध्यक्ष विशाल वाष्र्णेय, महामंत्री रितिक गुप्ता मौके पर पहुंचे और सैम्पलिंग का विरोध किया। अधिकारियों एवं व्यापारियों के बीच वार्ता में तय किया गया कि शीघ्र ही व्यापार मण्डल के माध्यम से एक कैम्प नगर में लगाया जाएगा। जिन व्यापारियों के फूड लाइसेंस नहीं बने हैं, उनके लाइसेंस बनाए जाएंगे। टीम ने एक सप्ताह का समय दिया है। खाद्य विभाग की टीम में मुख्य खाद्य अधिकारी हरेन्द्र सिंह, खाद्य अधिकारी बीएन कटियार, नीरज पाण्डेय, सुरेश चौरसिया, केएल वर्मा आदि मौजूद थे।